Skotfoss Bruks jernbane

Skotfoss Bruks jernbane var en bruksbane som ble åpnet i 1892, som Skandinavias første elektriske jernbane for Skotfoss Bruk. Banen var 1,5 km lang og hadde en sporvidde på 750 mm. Man brukte 400 V likestrøm, levert fra en Schuckert type A 30 generator. Denne leverte 96A ved 400V Jernbanen ble bygget med en skinnemetervekt på 9 kg og en kurveradus ned mot 20 m. Kjørestrømmen ble levert gjennom en overhengende kontaktledning og holdt over senter av sporet via utliggere,

Jernbanens første lokomotiv «Kassa» ble bygget av  Arthur Koppel i Berlin og levert til åpningen. Det hadde en toppfart på 7,5 km/t levert av et kjededrev fra en 7kW (8hk) motor montert inne i loket. Loket veide 162 kg og trakk 5 vogner med en dødvekt på 300 kg og 1000 kg lastekapasitet, totalvekt på togene var 6500 kg, og banens kapasitet var 80 000 kg pr driftsdøgn. i 1905 ble lokomotiv nr. 2 «Jernhesten» levert, etterfulgt av lokomotiv nr. 3 i 1911 og nr. 4 i 1938. Jernbanen var i drift til 1966 og alle lokomotivene ble skrapet året etter. Jernbanetraseen er nå brukt til en sti (Kulturstien). Noen av vognene står på utsiden av Skotfoss Bruk.

 Referanser 
miniatyr|396x396pk|Skotfos Brug jernbanes første lokomotiv "Kassa" fra 1892

 Litteratur 





Kategori:Jernbanestrekninger i Telemark
Kategori:Jernbanebyggverk i Skien
Kategori:Telemarks samferdselshistorie
Kategori:Jernbanestrekninger åpnet i 1892
Kategori:1892 i Norge
Kategori:Jernbanestrekninger nedlagt i 1966
Kategori:Industrijernbaner i Norge
Kategori:Skiens historie
Kategori:Tidligere byggverk i Telemark